
IZZIŅA
par nolikuma noteikumu izskaidrošanu

Rīgā

2024. gada 21. martā

Iepirkuma komisija ir saņēmusi atkārtotu piegādātāja iesniegumu par atklātā konkursa “Kompakto video spektrālo komparatoru un daudzfunkcionālo video spektrālo komparatoru iegāde” (iepirkuma identifikācijas numurs: VRS 2023/23-01-GP-IRPVP) (turpmāk – iepirkums) nolikumā iekļautajām prasībām.

Piegādātāja komentārs (lūgums) par pasūtītāja sniegto skaidrojumu:
Pasūtītāja skaidrojums:
Jautājumu uzdevušais piegādātājs apspriedes ar piegādātājiem laikā apliecināja, ka kompaktā video spektrālā komparatora noteikta komplektācija var nodrošināt hiperspektrālo attēlu veidošanu. Līdz ar to iepirkumā izvirzīto prasību var izpildīt ne tikai norādītais dokumentu pārbaudes iekārtu ražotājs, bet arī citi piegādātāji. 
Piegādātāja komentārs:
Lūdzam ņemt vērā ka piegādātājs 2023. g. 7. dec., plkst. 14:38 iepirkuma sarunu laikā nosūtīja uz epastu iepirkumi@rs.gov.lv vēstuli komentāru par to lai pasūtītājs izskata iespēju izņemt šo prasību no nolikuma tehniskās specifikācijas un pamatojumu kapēc tas būtu jāizdara. Līdz ar to Pasūtītāja izteikums ka: “Jautājumu uzdevušais piegādātājs apspriedes ar piegādātājiem laikā apliecināja, ka kompaktā video spektrālā komparatora noteikta komplektācija var nodrošināt hiperspektrālo attēlu veidošanu.”, ir meli un nepatiesība no pasūtītāja puses. Piegādātāja 2023. g. 7. dec., plkst. 14:38 vēstulē tika skaidri un nepārprotami prasīts: ”Attiecībā uz prasību par HSI funkcionalitāti kompaktajam video spektrālajam komparatoram, mēs vēlamies jūs lūgt apsvērt iepriekš minētās problēmas un noņemt prasību “Hiperspektrālā attēlveidošana” no “Kompaktai video spektrālais komparators” tehnisko prasību saraksta.
Sakarā ar augstāk minēto kā arī sakarā ar to ka ražotājs tomēr vēlas izmēģināt iespēju pievienot HSI funkcionalitāti lūdzam pasūtītāju pagarināt iepirkuma iesniegšanas termiņu līdz 2024. gada 29. martam.
Iepirkuma komisija sniedz šādu atbildi:
Lai gan piegādātāja iesniegums ir saņemts pēc iepirkuma nolikumā noteiktā termiņa (2024. gada 8. marta), iepirkuma komisija uzskata par lietderīgu izskatīt to. 
Jautājumu uzdevušais piegādātājs apspriedes ar piegādātājiem laikā jau lūdza minēto prasību par hiperspektrālo attēlu veidošanu izņemt no iepirkuma tehniskās specifikācijas, tomēr vienlaikus piegādātājs savā 2023.gada 7.decembra e-pastā apliecināja, ka kompaktā video spektrālā komparatora noteikta komplektācija (šie spektrometri parasti tiek piegādāti kā papildu ārējie moduļi) var nodrošināt hiperspektrālo attēlu veidošanu. 
Pasūtītājs 2024. gada 14. martā publicētajā izziņā par nolikuma noteikumu izskaidrošanu jau norādīja pamatojumu, kāpēc nav pamata izmaiņām iepirkuma dokumentācijā attiecībā uz minēto funkcionalitāti.
Ņemot vērā, ka iekārtu tehniskajās specifikācijās noteiktās funkcionālās prasības ir nepieciešamas Valsts robežsardzes amatpersonu pienākumu izpildei un iepirkuma tehniskā specifikācija bija publicēta jau 2023. gada 1. decembrī, iepirkuma komisija uzskata, ka pretendentiem ir bijis pietiekoši daudz laika, lai sagatavotu piedāvājumus, un nav pamata pagarināt noteikto piedāvājumu iesniegšanas termiņu.

